CELEX: 32014R1234
Language: sk
Date: 2014-11-18 00:00:00
Title: Nariadenie Komisie (EÚ) č. 1234/2014 z 18. novembra 2014 , ktorým sa menia prílohy IIIB, V a VIII k nariadeniu Európskeho parlamentu a Rady (ES) č. 1013/2006 o preprave odpadu  Text s významom pre EHP

19.11.2014   
               
               
                  SK
               
               
                  Úradný vestník Európskej únie
               
               
                  L 332/15
               
            
         NARIADENIE KOMISIE (EÚ) č. 1234/2014
         z 18. novembra 2014,
         ktorým sa menia prílohy IIIB, V a VIII k nariadeniu Európskeho parlamentu a Rady (ES) č. 1013/2006 o preprave odpadu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (1), a najmä na jeho článok 58 ods. 1,
         keďže:
         
                     (1)
                  
                  
                     Na svojom jedenástom zasadnutí, ktoré sa konalo od 28. apríla do 10. mája 2013 v Ženeve, konferencia zmluvných strán Bazilejského dohovoru o riadení pohybu nebezpečných odpadov cez hranice štátov a ich zneškodňovaní („Bazilejský dohovor“) prijala rozhodnutie B C-11/6, ktorým sa mení príloha IX k Bazilejskému dohovoru. Príloha IX k Bazilejskému dohovoru sa uvádza v zozname B v časti 1 prílohy V k nariadeniu (ES) č. 1013/2006. Navrhovaná zmena, ktorá zahŕňa dve nové položky odpadu, v súlade s článkom 18 ods. 2 písm. b) Bazilejského dohovoru nadobudne účinnosť po uplynutí šiestich mesiacov od 26. novembra 2013.
                  
               
                     (2)
                  
                  
                     Toky odpadu opísané v týchto dvoch nových položkách B3026 a B3027 zodpovedajú trom existujúcim položkám prílohy IIIB k nariadeniu (ES) č. 1013/2006. Ide o položky BEU01, BEU02 a BEU03. Prvá a druhá podzarážka položky B3026 zodpovedajú položkám BEU02 a BEU03. Položka B3027 zodpovedá položke BEU01.
                  
               
                     (3)
                  
                  
                     S cieľom zohľadniť rozhodnutie BC-11/6 položky B3026 a B3027 sa musia vložiť do zoznamu B v časti 1 prílohy V k nariadeniu (ES) č. 1013/2006. Zároveň by sa položky BEU01, BEU02 a BEU03 mali vypustiť z prílohy IIIB k nariadeniu (ES) č. 1013/2006, ktorá obsahuje na dočasnom základe nezaradené odpady, kým sa prijme rozhodnutie o ich zaradení do príslušných príloh k Bazilejskému dohovoru alebo k rozhodnutiu Organizácie pre hospodársku spoluprácu a rozvoj.
                  
               
                     (4)
                  
                  
                     Na tom istom zasadnutí Konferencia zmluvných strán Bazilejského dohovoru prijala rozhodnutím B C-11/15 oddiely 1, 2, 4 a 5 metodického dokumentu o nakladaní s použitými výpočtovými zariadeniami a výpočtovými zariadeniami po skončení životnosti spôsobom prijateľným z hľadiska životného prostredia. V nadväznosti na prijatie tohto rozhodnutia by sa mala náležitým spôsobom aktualizovať príloha VIII k nariadeniu (ES) č. 1013/2006.
                  
               
                     (5)
                  
                  
                     Nariadenie (ES) č. 1013/2006 by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom výboru zriadeného podľa článku 39 smernice Európskeho parlamentu a Rady 2008/98/ES (2),
                  
               PRIJALA TOTO NARIADENIE:
         
            Článok 1
            Prílohy IIIB, V a VIII k nariadeniu (ES) č. 1013/2006 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 26. mája 2014.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. novembra 2014
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 190, 12.7.2006, s. 1.
         
            (2)  Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).
      
      
         
            PRÍLOHA
            Prílohy k nariadeniu (ES) č. 1013/2006 sa menia takto:
            
                        1.
                     
                     
                        V prílohe IIIB bode 2 sa vypúšťajú položky BEU01, BEU02 a BEU03.
                     
                  
                        2.
                     
                     
                        V prílohe V časti 1 zozname B sa za položku B3020 vkladajú tieto dve položky:
                        
                                    „B3026 
                                 
                                 
                                    Nasledujúce odpady z predbežného spracovania kompozitných obalov na kvapalné látky, ktoré neobsahujú materiály uvedené v prílohe I v koncentráciách dostatočných na to, aby vykazovali vlastnosti podľa prílohy III:
                                    
                                                —
                                             
                                             
                                                Neoddeliteľné plastové frakcie
                                             
                                          
                                                —
                                             
                                             
                                                Neoddeliteľné plastovo-hliníkové frakcie
                                             
                                          
                              
                                    B3027 
                                 
                                 
                                    Priľnavé laminované odpady zo samolepiacich štítkov obsahujúce suroviny používané pri výrobe materiálu na štítky“
                                 
                              .
                     
                  
                        3.
                     
                     
                        Príloha VIII sa mení takto:
                        
                                    a)
                                 
                                 
                                    Bod I odsek 14 sa nahrádza takto:
                                    
                                                „14.
                                             
                                             
                                                Metodický dokument o nakladaní s použitými výpočtovými zariadeniami a výpočtovými zariadeniami po skončení životnosti spôsobom prijateľným z hľadiska životného prostredia, oddiely 1, 2, 4 a 5 (1).
                                             
                                          
                                       (1)  Prijaté na 11. schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, 28. apríla – 10. mája 2013.“"
                        
                                 
                              
                                    b)
                                 
                                 
                                    Druhá položka v bode II sa nahrádza takto:
                                    „Použité a vyradené osobné počítače (2)
                                    
                                    
                                       (2)  Prijaté Výborom pre environmentálnu politiku OECD vo februári 2003 [dokument ENV/EPOC/WGWPR(2001)3/V KONEČNOM ZNENÍ].“"
                        
                                 
                              
                  
               (1)  Prijaté na 11. schôdzi konferencie zmluvných strán Bazilejského dohovoru o riadení pohybov nebezpečných odpadov cez hranice štátov a ich zneškodňovaní, 28. apríla – 10. mája 2013.“
            
               (2)  Prijaté Výborom pre environmentálnu politiku OECD vo februári 2003 [dokument ENV/EPOC/WGWPR(2001)3/V KONEČNOM ZNENÍ].““